מוזיאון הטבע התנ"כי

מוזיאון הטבע התנ"כי הוא מוזיאון טבע חינוכי בנושא בעלי חיים בתנ"ך שחלקו גם גן חיות ופינת חי.

היסטוריה 
המוזיאון הוקם בשנת 2014 על ידי הרב נתן סליפקין, ושוכן באזור התעשייה הרטוב שבמועצה אזורית מטה יהודה. בעבר שכן באזור התעשייה הצפוני של בית שמש בקרבת תחנת הרכבת בית שמש.

תכנים ותצוגות 

רוב המוזיאון הוא מוזיאון להיסטוריה של הטבע בתנ"ך ומציג את המגוון של בעלי החיים המוזכרים במקרא ובתלמוד, וגם כאלו שלא (למשל: גולגולת של אליגטור אמריקני או חט של חדשן חדקרן). 

במוזיאון ישנו מגוון רחב של בעלי חיים גדולים המוצגים בתור פוחלצים לעומת בעלי החיים הקטנים הנמצאים בתצוגות חיות לילדים.

המוזיאון כולל מספר אולמות תצוגה, בהם: 
 אודיטוריום ובו מוקרנים סרטים וניתנות הרצאות. בנוסף יש בו שלד של דוב מערות, אקווריום ובו צב נשכן, אקווריום עם צבגון אדום-אוזן, פוחלץ של טווס הודי ורפליקות של חטי שנהב ענקיים.
 בעלי חיים במקרא ובו אוסף פוחלצים, בעיקר של יונקים המוזכרים בתנ"ך (כגון אריה, ברדלס, זאב ושועל מצוי) וכן מספר פוחלצי עופות כגון נשר מקראי. בנוסף יש באולם דגמים של תנין היאור והיפופוטם.
 אוסף השופרות העוסק בפריים בעלי קרניים והתאמתם להכנת שופר, ומראה גם דוגמאות ל"קרניים" שאינן באמת קרניים למרות דמיון שיטחי במורפולוגיה.
 הגדרת סימני כשרות ובו מוצגים בעלי חיים כשרים וטמאים, ומגוון פוחלצי עופות שליד כל אחד מצוין השם המודרני והשם שהוא נקרא בו בתנ"ך (למשל: הכחל נקרא במקרא "רחם").
 פינת חי בה יש בעלי חיים קטנים כגון ארנבונים, מכרסמים, זוחלים וחרקים.
 סרפנטריום בו יש נחשים חיים, בהם פיתון בורמזי גדול שאפשר להצטלם איתו.
 אולם נפלאות הבריאה ובו אוסף כללי של בעלי חיים, חיות ים (כולל חט של חדשן חדקרן, מזיפה של לווייתן ו"מסור" של דג מסור), תצוגת קונכיות, דגם בגודל כמעט מלא של פיל אפריקני ואוסף תיבות נח.

הביקור במוזיאון נעשה בקבוצות מודרכות עם מדריך מטעם המוזיאון. הרב סליפקין מרצה במסגרת המוזיאון ומכונה "רב גן החיות".

מוצגים 

 פוחלצים:
 אריה (אריה אסייתי ואריה אפריקאי)
 ברדלס
 נמר פרסי
 זאב אפור
 צבוע מפוספס
 צבוע נקוד
 תן זהוב
 שועל מצוי
 ראש של אליגטור
 יחמור פרסי
 ראם לבן
 יעל נובי
 יען
 נשר מקראי
 חסידה
 כחל מצוי
 דוכיפת מצויה
 אוח
 שלך
 ראש של תאו אפריקני
 ראש של גנו כחול
 ראש של אייל
 דגמים:
 תנין היאור
 דג-חרב
 פיל אפריקני
 היפופוטם מצוי
 חלקים קשים של בעלי חיים:
 קרניים של מגוון בעלי חיים, כולל קרני איל (המשמשים להכנת שופר), יעל, קודו גמלוני ותאו אפריקני
 חט של חדשן חדקרן (לווייתן)
 מזיפה של לווייתני מזיפות
 שן של ראשתן גדול-ראש
 לסת של כריש לווייתני
 גולגולת של היפופוטם
 שלד חלקי של צוואר וגולגולת ג'ירפה
 אוסף קונכיות בהם קונכיות של ארגמוניים, חצוצרת הים, חצוצרה הודית, סביבון (סוג), טיביה (סוג), פי-הכושי, חרוטון ועוד
 בעלי חיים:
 צב יבשה דרבני
 צב יבשה מצוי
 צב ביצות אירופאי
 צבגון אדום-אוזן
 צב נשכן
 פיתון בורמזי
 חרדון צב
 חרדון מזוקן
 כוח אפור
 חומט
 שבלול אפריקאי ענק
 ארגמון קהה-קוצים
 חגב סודני (ארבה)
 שליו
 יונה
 תוכי

אוסף תיבות נח 
ביולי 2023 נפתחה תערוכת קבע של כ-100 מיניאטורות המציגות את תיבת נח, אותן אסף סליפקין מכל רחבי העולם.

מימון והדרכה 
מוזיאון הטבע התנ"כי ממומן על ידי הקרן לתורה ולטבע ופועלים בו תלמידים ובני נוער העוסקים בהתנדבות והדרכה.

ראו גם 
 נתן סליפקין
 מוזיאון טבע
 ידיעת הטבע
 תורה ומדע

קישורים חיצוניים 

 
 מוזיאון הטבע התנ"כי, באתר "Zoo Torah"
  צחי אבנור, Biblical Museum of Natural History, פליקר

הערות שוליים

גני חיות וגנים בוטניים בנושאי התנ"ך
התנ"ך בישראל
יהודה: מוזיאונים
ישראל: מוזיאונים למדע, טכנולוגיה וטבע